Per Ørum Jørgensen (KF), 2006-04-25:
Jeg vil gerne mane det i jorden med, at man nu bruger 100 mio. kr. om året på at hæve kvaliteten.
Hvis man læser regeringsgrundlaget, kan man se, at regeringen ønsker at benytte 2 mia. kr. til at hæve kvaliteten.
Derfor holder den pointe fra hr. Martin Lidegaard heller ikke, at vi svigter de svageste, for den profil, som jeg egentlig tror hr. Martin Lidegaard er enig med os Konservative i vedrørende udmøntningen af de her midler, er jo netop rettet mod de udsatte børn.
Det er jo netop for at forbedre deres vilkår, så derfor kan man ikke på baggrund af det her lovforslag sige, at vi har en skæv profil.
Så vil jeg egentlig gerne høre hr. Martin Lidegaard angående alle dem, der har fripladser, altså der, hvor det er gratis.
Det kan vel ikke være ret meget billigere for dem.
Dem har vi tilgodeset ved at sikre, at der er fripladser, hvad jeg har det rigtig godt med.
Det her er et af dem, det er dagens debat en ganske god illustration af.
Fra konservativ side kan vi kun udtrykke stor glæde over dette lovforslag.
Der er ingen tvivl om, at vi Konservative ønsker at forbedre vilkårene for børnefamilierne i Danmark, og vi ser netop dette lovforslag som en væsentlig forbedring, som kan mærkes i hverdagen i de danske børnefamilier.
Vi har jo tidligere nedsat taksterne for børnepasning for de allermindste, de 0-3-årige.
Det her er så næste etape, hvor vi tager gruppen fra 3 år og op til skolealderen og letter økonomien for forældrene.
Så har man spurgt, hvorfor vi ikke bruger disse penge på de allersvageste.
Jamen der er ingen modsætningsforhold imellem den massive indsats, som regeringen gør for at forbedre forholdene og hæve kvaliteten i pasningstilbuddene, og det at sænke taksterne på forældrebetalingen.
Det er jo sådan, at mange har en stram økonomi med mange omkostninger på grund af deres børn.
Der er mange – eventuelt enlige – forældre, som ikke får friplads, men som har ansvaret for et barn og dermed også en ret stor omkostning på det her område, og der har jeg det faktisk rigtig godt med, at denne gruppe også kommer til at mærke, at den her regering har en god familiepolitik, at vi er i stand til ikke kun at hæve kvaliteten, men samtidig også at sænke taksterne.
Jeg har en fornemmelse, men er stadig væk meget i tvivl, med hensyn til om Socialdemokratiet vil støtte dette lovforslag.
Jeg kan forstå, at dele af det kan man støtte, og andre ting er man mere skeptisk over for.
Jeg synes så, det er glædeligt, at den del, man er skeptisk over for, er noget teknisk, fordi man af praktiske årsager er nødt til at indføre de her tre lovforslag i serviceloven, som træder i kraft i 2007.
Dermed kan man sige, at der måske ikke er så meget politik i de her eksakte tre punkter, men at det mere er en teknisk foranstaltning, man foretager.
Derfor håber jeg da også, at Socialdemokraterne vil vise, om der bare er lidt vilje bag det løfte, man gav i valgkampen, hvor man turnerede med, at ingen skulle betale over 1.000 kr. for at få passet deres børn.
Her går vi faktisk i samme retning og er med til at gøre det attraktivt at få børn i Danmark.
Jeg synes, det er positivt og glædeligt, at vi netop lægger en linje, der gør, at det er glædeligt og attraktivt – også økonomisk – at få børn, at vi tilskynder danske familier til at sætte børn i verden.
Det får vi absolut brug for.